ועדת הכספים, כנסת 20, פרוטוקול מספר 787, 2017-07-26 10:15

מכלוף מיקי זוהר: אנו עוברים לנושא הבא: הצעה לסדר-היום בנושא: "מחויבותה של ממשלת ישראל להוביל להקמת אולם התכנסות במרכז ההנצחה בטרבלינקה".

מכלוף מיקי זוהר: זו היא יוזמה של חברי הכנסת עודד פורר ואורן אסף חזן.

מכלוף מיקי זוהר: מדובר בישיבת מעקב.

עודד פורר: תודה, אדוני היושב-ראש.

עודד פורר: אנחנו ניהלנו פה דיון בוועדת הכספים, אחרי דיון שהיה במליאה על העניין הזה.

עודד פורר: היה פה נציג של מזכיר הממשלה ושל ראש הממשלה שאמר שהממשלה מחויבת, ושהם התחילו בפעילות מול הממשלה הפולנית.

עודד פורר: ביקשנו לקבל מהם עדכון.

עודד פורר: בינתיים קיבלנו עדכון מ "יד ושם".

עודד פורר: העדכון שקיבלנו זה שהם התחילו בפעולות מול משרד התרבות הפולני.

עודד פורר: אני כן מוטרד בהקשר הזה, כי אני קיבלתי פניות אחרות על כך שהפולנים מנסים קצת לשכתב את ההיסטוריה בתוך מה שיהיה שם, ב "יד ושם".

עודד פורר: לכן ביקשתי שיהיה נציג פה מ "יד ושם".

עודד פורר: כיוון שהוא הגיע, אני חושב שהכי טוב יהיה שהוא יעדכן לפרוטוקול איפה אתם עומדים בעניין הזה.

עודד פורר: מרכז ההדרכה המוצע בטרבלינקה אמור לשמש הרחבה, שיפור על פני המתקנים או השירותים שיש להם שם היום.

עודד פורר: העניין הוא שעד עכשיו, מבחינת הרשויות הפולניות – הם לא יכלו, כך הם טוענים, לפתח ולעשות יותר, לשפר, משום שה-jurisdiction, השייכות המשפטית של אתר טרבלינקה היתה של הממשל האזורי של מזוביה.

עודד פורר: לאחר הרבה ביורוקרטיה פולנית הם לאחרונה, ממש בימים האחרונים אפילו, הם מציינים שהם חתמו על מזכר הבנות בין הממשל הארצי – הלאומי ובין הממשל הלאומי, שיהפוך את האתר לאתר באחריות משותפת של האזור ושל משרד התרבות הלאומי של פולין, מה שאמור לאפשר להם גם יותר פיקוח מבחינת תכנים, וגם להזרים יותר אמצעים מבחינת כספים, מבחינת כוח אדם כדי לעשות את האתר יותר מתאים למבקרים וגם לנרטיב המשופר.

מכלוף מיקי זוהר: הטענת מוצדקות.

מכלוף מיקי זוהר: לצערי הרב, משרד ראש הממשלה לא יכול היה להגיע לדיון מסיבות של בריאות, כך הבנתי.

מכלוף מיקי זוהר: אנחנו פונים למשרד ראש הממשלה לקבל התייחסות מפורטת לסוגייה שלפנינו, כולל פתרונות.

מכלוף מיקי זוהר: יש עוד דוברים שרוצים להתייחס?

<שאול גטניו: זה משהו אישי לחלוטין – יש הרבה התייחסות להרבה מאוד מוקדים של מה שקרה בשואה.

<שאול גטניו: אין הרבה התייחסות למה שקרה ליהדות מקדוניה, ואני אהיה נציג של כל אלה שלא קיימים.

<שאול גטניו: ב-1941 הגרמנים פלשו ליוגוסלביה, יצרו איזושהי ברית עם הבולגרים, והבולגרים בשלב מסוים, ב-11 במרץ, 1943, אספו את כל יהודי מקדוניה –למעלה מ-7,300 אנשים, ואני ביניהם, אספו אותם בתוך מחנה "מונופול", מחנה זמני של טבק, כדי לשלוח אותם לטרבלינקה.

<שאול גטניו: למזלי הייתי בן שנתיים וחצי, שרדתי ונשארתי בחיים.

<שאול גטניו: הייתי בשני מנזרים - - -

מכלוף מיקי זוהר: כמה מתוכם נשלחו?

<שאול גטניו: כולם.

<שאול גטניו: היו שלושה משלוחים.

מכלוף מיקי זוהר: אז כל יהודי מקדוניה נכחדו.

<שאול גטניו: בדיוק.

<שאול גטניו: ב-22 במרץ, 25 ו-29 למרץ, בשלושה משלוחים כולם נשלחו לטרבלינקה.

<שאול גטניו: איש מהם לא שרד.

<שאול גטניו: היו לפני זה כמה משפחות של יהודים שהיו או רוקחים או רופאים או שהיה להם איזשהו נייר שמקשר אותם לאיטליה, במיוחד לספרד, הם שוחררו.

<שאול גטניו: 200-150 אנשים, שאחות של סבתא שלי היתה ביניהם עם בעלה, ולכן אחרי המלחמה הם לקחו אותי והביאו אותי לארץ.

<שאול גטניו: אני היחידי ששרדתי.

<שאול גטניו: מה שאני מבקש כרגע פה, שאם תהיה איזושהי התייחסות לדבר הזה בטרבלינקה, שיצוין מה שקרה, כי איש לא שרד.

<שאול גטניו: איש לא שרד.

<שאול גטניו: שתהיה התייחסות מיוחדת ליהדות מקדוניה – למעלה מ-7,300 אנשים.

מכלוף מיקי זוהר: אני מצטרף לדרישה ומעביר את זה לבדיקה אצל משרד ראש הממשלה.

מכלוף מיקי זוהר: זה באמת נדרש.

<משה טלמור: אני מייצג את התאחדות עולי אקס יוגוסלביה, שלא קיימת, למעשה.

<משה טלמור: היא התפרקה למספר מדינות.

<משה טלמור: מקדוניה אכן היתה מקרה יחודי כי היא היתה תחת שליטה בולגרית, ואל העניין של החלק הבולגרי בהשמדה לא ניכנס כרגע.

<משה טלמור: על כל פנים, כנציג של התאחדות אקס עולי יוגוסלביה, שהיום שרידי מקדוניה שותפים בה, אנחנו אכן מבקשים שככל ש "יד ושם" יוכל להשפיע, משרד ראש הממשלה או כל גורם אחר, וכמובן גם לתקצב, שקודם כל – בטריבלינקה, שזה האתר שהכי הרבה אקס יוגוסלבים נרצחו, שאכן תתקל איזושהי התייחסות מיוחדת לעניין הזה.

משה גפני: יחד עם זאת אני מבקש שבמידה ומשרד ראש הממשלה או "יד ושם", או איזשהו גורם ממלכתי אחר יפתח את הלב והכיס לגבי קהילות אחרות בסדר גודל של מדינות היום – סרביה, קרואטיה, וכמובן מקדוניה, שכבר אמרנו, שאכן גם שם תינתן איזושהי התייחסות ספציפית לקהילות כמדינות, לאו דווקא כערים אלא כקהילות שנשמדו.

משה גפני: ביוגוסלביה היו כ-75,000 יהודים, נכחדו משהו כמו 65,000.

משה גפני: אז זו בקשתנו כהתאחדות עולי אקס יוגוסלביה.

משה גפני: אני מודה לכם, הישיבה נעולה.